wannaphong/clean_thaiwikipedia huggingface dataset:
# ยัสเนียล โตเลโด
ยัสเนียล โตเลโด โลเปซ (12 เมษายน ค.ศ. 1986 Yasniel TOLEDO LOPEZ - AIBA International Boxing Association   —) เป็นนักกีฬามวยสากลสมัครเล่นชาวคิวบา จากเมืองปีนาร์เดลริโอ ผู้ซึ่งชนะการแข่งขันแพนแอมในรุ่นไลท์เวท ค.ศ. 2011 และเป็นมวยถนัดซ้าย ตลอดจนเป็นนักกีฬาทีมชาติคิวบา ในการแข่งขันกีฬามวยสากลสมัครเล่นในโอลิมปิกฤดูร้อน 2012 Yasniel Toledo Lopez View Photo - Daylife  ทั้งนี้ เขาเคยพบกับคู่ชกอย่าง สายลม อาดี มาแล้วครั้งหนึ่งใน ค.ศ. 2011 

 ในสายอาชีพ 
ภายหลังจากที่ชนะตำแหน่งระดับโลกรุ่นอายุไม่เกิน 17 ปี ใน ค.ศ. 2005 ในปีถัดมาเขาก็ได้เป็นฝ่ายแพ้ต่อ วลาดิเมียร์ แซรูแฮนยาน ซึ่งเป็นชาวรัสเซียในรอบไฟนอล

ในวัยเติบใหญ่ เขาก็เป็นผู้อยู่เคียงข้างนักมวยผู้คงกระพันที่มีชื่อว่า กีลเลร์โม รีโกเดอซ์ แต่แล้วเมื่อรีโกเดอซ์ ไม่ได้เข้าร่วมแข่งขันใน ค.ศ. 2007 เขาก็เป็นผู้ชนะการแข่งขันระดับชาติโดยได้พบกับคู่ชก ยันเคียล เลออง และในการแข่งขันระดับนานาชาติอย่าง อาห์เมตคอเมิร์ทคัพ

ใน ค.ศ. 2008 เมื่อ รีโกเดอซ์ ถูกระงับการแข่งขันโดยผู้มีอำนาจตัดสิน เขาก็เป็นฝ่ายแพ้ต่อ เลออง ผู้มากด้วยประสบการณ์ซึ่งเป็นนักกีฬาโอลิมปิกชาวคิวบาเช่นเดียวกัน

ใน ค.ศ. 2009 เขาได้เปลี่ยนมาแข่งขันในรุ่นเฟเธอร์เวท และเป็นฝ่ายแพ้รอบไฟนอลต่อ อีบาน โอนาเต ผู้ซึ่งเขาสามารถเอาชนะที่รายการอื่นในภายหลัง

ใน ค.ศ. 2011 เขาได้เป็นผู้ครองเหรียญเงินจากการแข่งขันชิงแชมป์โลก เมื่อเขาเป็นฝ่ายชนะน็อค วาซิล โลมาเชนโค และในช่วงปลายปีเดียวกันนี้ เขาก็เป็นฝ่ายชนะ ร็อบสัน กองเซย์เซา ซึ่งเป็นการชนะในการแข่งขันแพนแอมเกมส์
# แอนโธนี อำไพพิทักษ์วงศ์
แอนโธนี เพ็ชร อำไพพิทักษ์วงศ์ (14 มิถุนายน พ.ศ. 2531 —) เป็นอดีตนักฟุตบอลอาชีพไทยเชื้อสายอเมริกันสุดอบอุ่น "แอนโทนี" อดีตแข้งแบงค็อกฯ เยือนถิ่นเก่าในฐานะแฟนบอลเกมถล่ม "เชียงราย" ตำแหน่งกองกลาง โดยแอนโธนีเป็นผู้เล่นชาวไทยคนแรกที่ได้เล่นในเมเจอร์ลีกซอกเกอร์

 ประวัติ 
แอนโธนี เกิดเมื่อวันที่ 14 มิถุนายน พ.ศ. 2531 ที่เมืองแดลลัส ในรัฐเท็กซัส สหรัฐ มีบิดาเป็นชาวไทย มารดาเป็นชาวอเมริกัน จบการศึกษาจากมหาวิทยาลัยแอครอน ในรัฐโอไฮโอ เขาเคยเรียนฟุตบอลที่สถาบันฟุตบอลไอเอ็มจี (IMG Soccer Academy) และเป็นนักฟุตบอลทีมของมหาวิทยาลัยอีกด้วย ต่อมาลงเล่นตำแหน่งกองกลาง ให้กับสโมสรฟุตบอลซานโฮเซ เอิร์ธเควกส์ (San Jose Earthquake) ในเมเจอร์ลีกซอกเกอร์

ต่อมาในปี พ.ศ. 2555 แอนโธนีย้ายมาสังกัดสโมสรฟุตบอลบุรีรัมย์ ยูไนเต็ด ในตำแหน่งกองกลาง สวมเสื้อหมายเลข 16 โดยวินฟรีด เชเฟอร์ หัวหน้าผู้ฝึกสอนฟุตบอลทีมชาติไทย เรียกเขามาฝึกซ้อมร่วมกับทีมชาติ เพื่อเตรียมลงแข่งขันฟุตบอลเอเชียนคัพ รอบคัดเลือก ซึ่งพบกับทีมชาติเลบานอน ในวันที่ 22 มีนาคม พ.ศ. 2556 ทั้งนี้ ช่วงพักครึ่งฤดูกาลในปีเดียวกัน แอนโธนีย้ายมาสังกัดสโมสรฟุตบอลแบงค็อก ยูไนเต็ด ด้วยค่าตัวประมาณ 3.5 ล้านบาท โดยเขาอยู่กับแบงค็อก ยูไนเต็ด เป็นระยะเวลานานถึง 8 ปี พร้อมกับได้เป็นกัปตันของทีมอีกด้วยปิดฉากตำนาน 8 ปีกับแข้งเทพ แอนโทนี่ อำลาแบงค็อก
# ตัวถูกเปลี่ยน
ตัวถูกเปลี่ยน หรือ ซับสเตรต  ในทางชีววิทยาและวิทยาเอนไซม์ หมายถึง โมเลกุลที่เอนไซม์จับ เอนไซม์เร่งปฏิกิริยาเคมีที่มีตัวถูกเปลี่ยนมาเกี่ยวข้อง ในกรณีตัวถูกเปลี่ยนตัวเดียว ตัวถูกเปลี่ยนจะยึดกับบริเวณกัมมันต์ (active site) ของเอนไซม์ และเกิดเป็นสารประกอบเชิงซ้อนเอนไซม์กับตัวถูกเปลี่ยน (enzyme-substrate complex) เมื่อสิ้นสุดปฏิกิริยา จะได้ผลิตภัณฑ์ออกมาหนึ่งชนิดหรือมากกว่า ซึ่งจะถูกปล่อยจากบริเวณเร่ง บริเวณเร่งของเอนไซม์ก็จะสามารถรับโมเลกุลตัวถูกเปลี่ยนตัวใหม่ได้อีก ในกรณีที่มีตัวถูกเปลี่ยนมากกว่าหนึ่งตัว ตัวถูกเปลี่ยนอาจจับกับบริเวณเร่งตามลำดับที่เจาะจง ก่อนที่จะทำปฏิกิริยากันเกิดเป็นผลิตภัณฑ์

ปฏิกิริยาระหว่างเอนไซม์กับตัวถูกเปลี่ยน เขียนเป็นสมการได้ดังนี้

E + S ⇌ ES → EP ⇌ E + P 

โดยที่ E คือ เอนไซม์ S คือ ตัวถูกเปลี่ยน และ P คือ ผลิตภัณฑ์

ขณะที่ขั้นแรก (ขั้นจับ) และขั้นที่สาม (ขั้นปล่อย) โดยทั่วไปสามารถผันกลับได้ แต่ขั้นที่สองอาจผันกลับไม่ได้หรือผันกลับได้ก็ได้ 

การเพิ่มความเข้มข้นของตัวถูกเปลี่ยน จะเพิ่มอัตราการเกิดปฏิกิริยาเนื่องจากโอกาสเกิดสารประกอบเชิงซ้อนระหว่างเอนไซม์กับตัวถูกเปลี่ยนเพิ่มขึ้น ยกเว้นความเข้มข้นของเอนไซม์จะเป็นปัจจัยจำกัด คือ เมื่อเพิ่มความเข้มข้นของตัวถูกเปลี่ยนไปถึงจุดหนึ่งแล้ว อัตราการเกิดปฏิกิริยาจะไม่เพิ่มขึ้นอีก เพราะเอนไซม์อิ่มตัวด้วยตัวถูกเปลี่ยน
# วันตับอักเสบโลก
วันตับอักเสบโลก ตรงกับวันที่ 28 กรกฎาคมของทุกปี มีความมุ่งหมายเพื่อเพิ่มความตระหนักถึงตับอักเสบ บี และตับอักเสบ ซี ตลอดจนสนับสนุนการป้องกัน การวินิจฉัยและการรักษาทั่วโลก

มีประชากรโลกประมาณ 500 ล้านคนป่วยเป็นตับอักเสบ บี หรือตับอักเสบ ซี หรือคิดเป็น 1 ใน 12 ของประชากรโลก หากไม่ได้รับการรักษา ตับอักเสบ บีหรือซีอาจนำไปสู่โรคตับแข็งหรือภาวะแทรกซ้อนอื่น ๆ ได้ รวมทั้งมะเร็งตับหรือตับล้มเหลว ขณะที่คนจำนวนมากกังวลว่า ตนจะติดโรคเอดส์มากกว่าตับอักเสบ แต่ในความเป็นจริง ทุกปีมีผู้เสียชีวิตจากตับอักเสบ บีหรือซี 1.5 ล้านคน ซึ่งมากกว่าเสียชีวิตจากเอชไอวี/เอดส์
 
ในเดือนพฤษภาคม พ.ศ. 2553 วันตับอักเสบโลกได้รับการสนับสนุนทั่วโลกจากองค์การอนามัยโลก เป็นหนึ่งในสี่วันสร้างความตระหนักด้านสุขภาพ ร่วมกับมาลาเรีย วัณโรคและเอชไอวี/เอดส์http://apps.who.int/gb/ebwha/pdf_files/EB126/B126_R16-en.pdf
# สนธิสัญญาไมตรีและพาณิชย์ (สหรัฐ–ญี่ปุ่น)
สนธิสัญญาไมตรีและพาณิชย์ระหว่างสหรัฐและจักรวรรดิญี่ปุ่น  หรือเรียกว่า สนธิสัญญาแฮร์ริส ระหว่างสหรัฐอเมริกากับญี่ปุ่นมีการลงนามบนดาดฟ้าเรือ ยูเอสเอส เพาว์ฮาทัน (U.S.S. Powhatan) ในอ่าวเอะโดะ เมื่อวันที่ 29 กรกฎาคม ค.ศ. 1858 สนธิสัญญาฯ มีเนื้อหาเปิดท่าคะนะงะวะและอีกสี่นครของญี่ปุ่นค้าขายกับสหรัฐอเมริกา ตลอดจนให้สิทธิสภาพนอกอาณาเขตแก่ชาวต่างชาติ และข้อกำหนดทางการค้าอีกหลายประการ โดยมีใจความสำคัญโดยสรุปคือ
 เปิดให้ใช้ท่าเรือคะนะงะวะและนะงะซะกิ ในวันที่ 4 กรกฎาคม 1859, ท่าเรือนีงะตะในวันที่ 1 มกราคม 1860 และท่าเรือเฮียวโงะ ในวันที่ 1 มกราคม 1863
 หกเดือนภายหลังเปิดให้ใช้ท่าเรือคะนะงะวะ จะทำการปิดท่าเรือชิโมะดะเพื่อใช้เป็นที่พำนักและที่ค้าขายของชาวอเมริกัน
 ตั้งแต่ 1 กรกฎาคม 1862 อนุญาตให้พลเมืองอเมริกันพำนักอยู่ในนครเอะโดะ และ ตั้งแต่ 1 กรกฎาคม 1863 อนุญาตให้พลเมืองอเมริกันพำนักอยู่ในนครโอซะกะ ทั้งนี้เพื่อจุดประสงค์ทางการค้าเท่านั้น
 บรรดาความผิดของพลเมืองอเมริกันต่อพลเมืองญี่ปุ่นอาจถูกพิจารณาโดยศาลกลสุลอเมริกา ความผิดจะใช้บทลงโทษตามกฎหมายอเมริกา และความผิดของพลเมืองญี่ปุ่นต่ออเมริกาอาจถูกพิจารณาโดยการปกครองญี่ปุ่นเอง ซึ่งมีบทลงโทษเป็นไปตามกฎหมายญี่ปุ่น ทั้งนี้ศาลกงสุลอาจเปิดให้เจ้าหนี้ชาวญี่ปุ่นฟ้องร้องลูกหนี้ชาวอเมริกัน และในทางมารยาทเดียวกัน ศาลญี่ปุ่นอาจเปิดให้เจ้าหนี้ชาวอเมริกันฟ้องร้องลูกหนี้ชาวญี่ปุ่น
 รัฐบาลญี่ปุ่นสามารถซื้อหรือสร้าง เรือรบ, เรือเดินไอน้ำ, เรือพาณิชย์, เรือล่าวาฬ, ปืนใหญ่, ยุทโธปกรณ์สงคราม และ ยุทธภัณฑ์ทุกประเภทของสหรัฐตลอดจนพาณิชยภัณฑ์อื่นๆที่อาจต้องการ มีสิทธิ์ในการว่าจ้างบุคลากรของสหรัฐทางด้านวิทยาศาสตร์, การทหาร, ทหารเรือ, ศิลปะกรรมทุกประเภท และนาวิกโธธิน เข้าทำงานตามประสงค์
# สู้ไม่รู้จักตาย
สู้ไม่รู้จักตาย   ภาพยนตร์แอ็คชั่นระทึกขวัญสัญชาติฝรั่งเศส อำนวยการสร้างโดย ลุค แบซง แสดงนำโดย เลียม นีสัน, แม็กกี เกรซ และ แฟมเก แจนเซน บทภาพยนตร์โดย ลุค แบซง และ โรเบิร์ต มาร์ก คาเมน และกำกับฯโดย ปิแอร์ โมเรล

เรื่องย่อ
ไบรอัน มิลล์ อดีตซีไอเอผู้เชี่ยวชาญศิลปะการต่อสู้ ได้เกษียณตัวเองจากงานที่ทำ เพื่อที่จะได้มีเวลาอยู่ใกล้ชิด คิม ลูกสาวเพียงคนเดียววัย 17 ปี ซึ่งอาศัยอยู่กับ ลีนอร์ หรือ เลนนี่ อดีตภริยาของไบรอันที่แต่งงานใหม่กับ สจ๊วต นักธุรกิจค้าน้ำมัน คิม มีความใฝ่ฝันที่จะเป็นนักร้อง เหมือนนักร้องซูเปอร์สตาร์เช่นวัยรุ่นทั่วไป วันหนึ่ง คิม ได้ขออนุญาตไปเที่ยวฝรั่งเศสกับ อแมนดา เพื่อนสาวคนสนิท เพียง 2 คน ไบรอันมีความเป็นห่วงอย่างยิ่ง พยายามคัดค้านไม่ให้ไป แต่ก็ไม่เป็นผล ไบรอันจึงกำชับให้คิมโทรศัพท์หาสม่ำเสมอ 

เมื่อสายโทรศัพท์ดังขึ้น เด็กวัยรุ่นทั้ง 2 ก็อยู่ที่ปารีสแล้ว แต่แล้วคิมและอแมนดาก็ถูกชายกลุ่มหนึ่งจับตัวไป ขณะที่คิมกำลังคุยโทรศัพท์อยู่กับไบรอัน หนึ่งในนั้นพูดลงท้ายด้วยภาษาแอลเบเนีย ไบรอันจึงต้องออกตามล่าอาชญากรแก๊งค์นี้ด้วยลำพังตัวคนเดียว โดยมีเวลาเดิมพัน 96 ชั่วโมง

นักแสดง
เลียม นีสัน...ไบรอัน
แม็กกี เกรซ...คิม
แฟมเก แจนเซน...ลีนอร์/ เลนนี่
เคธี แคสสิดี...อแมนดา
โอลิเวียร์ ราบอร์ดิน...ฌอง คลอดด์
นิโกลัส ฌิรูด์...ปีเตอร์
ซานเดอร์ เบอร์เคอลีย์...สจ๊วต

ความสำเร็จและการเข้าฉาย
เมื่อเข้าฉาย Taken ได้รับคำวิจารณ์จากสื่อมวลชนหลากหลาย ว่าเป็นจุดเปลี่ยนในอาชีพนักแสดงของเลียม นีสัน ซึ่งปกติมักรับบทนำในภาพยนตร์ดราม่า ต้องถูกนิยามใหม่ว่าเป็นนักแสดงที่ประสบความสำเร็จในภาพยนตร์แอ็คชั่น 

ภาพยนตร์ประสบความสำเร็จเป็นอย่างมาก จนมีการสร้างภาคต่อมา และออกฉายในปี ค.ศ. 2012 ในนาม Taken 2 และภาค 3 ในปี ค.ศ. 2015 ในนาม Taken 3 

ในขณะที่ประเทศไทย มิได้มีการฉายภาพยนตร์เรื่องนี้ในโรงภาพยนตร์ทั่วไป M Center, รายการ: พุธที่ 10 ตุลาคม 2555 ทาง M Channel
# หมู่กุฏิขนมปังขิงที่วัดสวนพลู
หมู่กุฏิวัดสวนพลู ตั้งอยู่ภายในวัดสวนพลูบนถนนเจริญกรุง ใกล้กับโรงแรมแชงกรีลา

สถาปัตยกรรม
หมู่กุฏิของพระสงฆ์ในวัดแห่งนี้มีความโดดเด่นสวยงามด้วยลวดลายไม้ฉลุ ที่เรียกว่าขนมปังขิง ซึ่งประดับตกแต่งอยู่บนเรือนไม้สองชั้นทาด้วยสีเหลืองครีมคาดน้ำตาลเข้ม ฝาไม้ตีซ้อนเกล็ด โดยบริเวณชายคาก็ประดับด้วยไม้ฉลุที่แผงกันแดดเหนือทางเข้า ราวลูกกรงระเบียงชั้นบน และแผงกันแดดระหว่างเสาระเบียง โดยความสวยงามของหมู่กุฏินี้ยังได้รับการการันตีด้วยรางวัลอนุรักษ์ดีเด่น มรดกสถาปัตยกรรมในประเทศไทยจากสมาคมสถาปนิกสยาม เมื่อปี พ.ศ. 2545 อีกด้วย

ลักษณะพิเศษ
บ้านขนมปังขิง (Ginger Bread Style) หมายถึงบ้านสไตล์หนึ่งที่มีการประดับตกแต่งบ้านด้วยไม้ฉลุลวดลายต่าง ๆ ไม่ว่าจะเป็นที่ชายคา ช่องลม หรือราวระเบียง ซึ่งต้นแบบนั้นมาจากบ้านสไตล์วิคตอเรียนในประเทศอังกฤษ และได้แพร่หลายเข้ามาในประเทศของเราหลังจากที่ชาวต่างชาติเริ่มเข้ามามีบทบาทในประเทศช่วงราวรัชกาลที่ 4 เป็นต้นมา และได้สร้างบ้านเรือนตามแบบที่ตนคุ้นเคยไว้ในประเทศไทย ชาวไทยเองก็ชื่นชอบความงดงามของลวดลายไม้แกะสลักจนเกิดเป็นกระแสนิยมนำเอาลวดลายขนมปังขิงมาประดับที่บ้านเรือนของเราบ้าง โดยความนิยมนั้นก็เริ่มต้นขึ้นจากพระราชวัง บ้านขุนนาง เศรษฐี คหบดี และตามวัดวาอารามต่าง ๆ

ส่วนเหตุที่เรียกการตกแต่งด้วยไม้แกะสลักเหล่านี้ว่าขนมปังขิงก็เพราะชาวตะวันตกนิยมเอาคุกกี้ขนมปังขิงมาสร้างเป็นบ้านตุ๊กตาเล็ก ๆ ประดับตกแต่งด้วยขนมอมยิ้มหลากหลายชนิดในวันคริสต์มาส อีกทั้งลวดลายแกะสลักเหล่านั้นยังมีลักษณะหงิกงอเป็นแง่ง ๆ คล้ายขิงอีกด้วย
# จอช เทย์เลอร์
จอช เจมส์ วิลเลียม เทย์เลอร์  เป็นนักมวยสากลชาวสกอตแลนด์คนแรกที่สามารถครองแชมป์โลกได้ 4 สถาบัน (IBF, WBA (ซูเปอร์แชมป์),เดอะริง,WBC และ WBO ตามลำดับ) ในรุ่นจูเนียร์เวลเตอร์เวท

ประวัติ 
เกิดวันที่ 2 มกราคม พ.ศ. 2534 ที่เอดินบะระ มีภูมิลำเนาอยู่ที่เพรสตันแพนส์ เอดินบะระ มีชื่อเสียงจากการชกมวยสากลสมัครเล่น ภายหลังผ่านการคัดเลือกของยุโรปในแทรบซอน ประเทศตุรกี ทางเอซีบีโลชเอนด์ ได้ช่วยให้เขาผ่านการคัดเลือกเข้าร่วมการแข่งขันโอลิมปิกฤดูร้อน 2012 ที่จัดขึ้น ณ กรุงลอนดอน เทย์เลอร์จึงเป็นนักมวยสากลชาวสกอตแลนด์รุ่นไลท์เวทคนแรก ที่ผ่านการคัดเลือกเข้าร่วมแข่งขันโอลิมปิก นับตั้งแต่ ริชาร์ด แมคแทกการ์ท ที่ได้ทำไว้ ผู้ซึ่งได้เหรียญทองจากการแข่งขันที่เมลเบิร์น ใน ค.ศ. 1956 และได้เหรียญทองแดงจากการแข่งขันที่กรุงโรม ในการแข่งขันถัดมา

 มวยสากลสมัครเล่น 
เทย์เลอร์ประสบความสำเร็จในการแข่งขันหลายรายการ และมีผลงานที่รู้จักกันมากสุดคือ การได้รับเหรียญเงินในการแข่งขันกีฬาเครือจักรภพ 2010 ณ เมืองเดลี ที่ซึ่งเขาเป็นฝ่ายแพ้ต่อ โธมัส สตอล์กเกอร์ ในรอบไฟนอล ด้วยคะแนน 11-3

มวยสากลอาชีพ

เกียรติประวัติ
 มวยสากลสมัครเล่น
 เหรียญเงิน กีฬาเยาวชนเครือจักรภพ 2008 รุ่นไลท์เวท 
 เหรียญเงิน กีฬาเครือจักรภพ 2012 รุ่นไลท์เวท
 เหรียญทอง กีฬาเครือจักรภพ 2014 รุ่นไลท์เวลเตอร์เวท
มวยสากลอาชีพ
 แชมป์เครือจักรภพรุ่นซูเปอร์ไลท์เวท
 ชิง , 21 ตุลาคม 2559 ชนะทีเคโอ เดฟ ไรอัน  ยก 5 ที่ มีโดว์แบงก์ สเตเดียม, เอดินบะระ, สหราชอาณาจักร
 ป้องกันครั้งที่ 1 , 24 มีนาคม 2560 ชนะทีเคโอ วอร์เรน โจเบิร์ต  ที่ สนามกีฬามีโดว์แบงก์, เอดินบะระ, สหราชอาณาจักร
 ป้องกันครั้งที่ 2 และเป็นการชิงแชมป์ WBC Silver รุ่นเดียวกัน , 8 กรกฎาคม 2560 ชนะทีเคโอ โอฮารา เดวีส์  ยก 7 ที่ เบรเฮดอารีนา, กลาสโกว์, สหราชอาณาจักร (ต่อมาเทย์เลอร์สละตำแหน่งแชมป์เครือจักรภพ)
 แชมป์ WBC Silver รุ่นซูเปอร์ไลท์เวท
 ป้องกันครั้งที่ 1 , 11 พฤศจิกายน 2560 ชนะน็อก มิเกล บัซเกซ  ยก 9 ที่ รอยัล ไฮแลนด์ เซนเตอร์,  เอดินบะระ, สหราชอาณาจักร
 ป้องกันครั้งที่ 2 , 3 มีนาคม 2561 ชนะทีเคโอ วิสตัน กัมโปส  ยก 3 ที่ เอสเอสอี ไฮโดร, กลาสโกว์, สหราชอาณาจักร
 ป้องกันครั้งที่ 3 , 23 มิถุนายน 2561 ชนะคะแนน วิกโตร์ โพสโกล  ที่ เอสเอสอี ไฮโดร, กลาสโกว์, สหราชอาณาจักร
 ป้องกันครั้งที่ 4 , 3 พฤศจิกายน 2561 ชนะทีเคโอ ไรอัน มาร์ติน  ยก 7 ที่ เอสเอสอี ไฮโดร, กลาสโกว์, สหราชอาณาจักร
 แชมป์โลก IBF รุ่นจูเนียร์เวลเตอร์เวท
 ชิง , 18 พฤษภาคม 2562 ชนะคะแนน อีวัน บารันชิก  ที่ เอสเอสอี ไฮโดร, กลาสโกว์, สหราชอาณาจักร
 ป้องกันครั้งที่ 1 และชิงแชมป์โลก WBA (ซูเปอร์แชมป์) และเดอะริง กับชิงแชมป์ WBC Diamond (ที่ว่าง) ในรุ่นเดียวกัน , 26 ตุลาคม 2562 ชนะคะแนน รีจิส โปรเกรอิส  ที่ เดอะโอทูอารีนา, ลอนดอน, สหราชอาณาจักร (ต่อมาเทย์เลอร์สละตำแหน่งแชมป์ WBC Diamond)
 ป้องกันครั้งที่ 2 , 26 กันยายน 2563 ชนะน็อก ดาวเหนือ เรือไวกิ้ง  ยก 1 ที่ ยอร์กฮอล, ลอนดอน, สหราชอาณาจักรwbaboxing.com
ป้องกันครั้งที่ 3 และชิงแชมป์โลก WBC กับ WBO ในรุ่นเดียวกัน, 22 พฤษภาคม 2564 ชนะคะแนน โฮเซ รามิเรซ  ที่ เวอร์จินโฮเทลลาสเวกัส, แพราไดส์, สหรัฐ
ป้องกันครั้งที่ 4 , 26 กุมภาพันธ์ 2565 ชนะคะแนน แจ็ก แคทเทอร์รอล  ที่ โอวีโอไฮโดร, กลาสโกว์, สหราชอาณาจักร
ถูกปลดแชมป์โลก WBA (ซูเปอร์แชมป์), 14 พฤษภาคม 2565
สละแชมป์โลก WBC , 1 กรกฎาคม 2565
สละแชมป์โลก IBF, 28 สิงหาคม 2565
# วุฒิรัตน์ ธนสุคนธสิทธิ์
ปุณณรัตน์ กลิ่นสุคนธ์ เป็นนักฟุตบอลชาวไท่ยของสโมสรฟุตบอลอินทรีเพื่อนตำรวจ สวมเสื้อหมายเลข 28 เล่นในตำแหน่งกองหลัง

 ประวัติ 
ปุณณรัตน์ กลิ่นสุคนธ์ ชื่อเล่น เป็ด ปัจจุบันเปลี่ยนชื่อเป็น วุธรัตน์ ธนสุคนธสิทธิ์ นักฟุตบอลตำแหน่งกองหลังดีกรีทีมชาติไทย เกิดเมื่อวันที่ 12 กุมภาพันธ์ พ.ศ. 2524 ที่จังหวัดชลบุรี จบชั้นมัธยมศึกษาจากโรงเรียนวัดสุทธิวราราม และจบปริญญาตรี สาขานิเทศศาตร์ และปริญญาโท สาขาบริหารธุรกิจ จากมหาวิทยาลัยกรุงเทพ

 สโมสรฟุตบอล 
 ปี 2000-2009 No.5 ทีมแบงค็อก ยูไนเต็ด
ปี 2010 ทีม TTM พิจิตร
ปี 2011  NO.28 ทีมอินทรี เพื่อนตำรวจ
ปี 2012-2015  No.3 TOT SC
ปี 2016 ทีมจามจุรี ยูไนเต็ด

 เกียรติประวัติ 
ปี 2005  แชมป์คิงส์ คัพ 2 สมัย รางวัลนักเตะยอดเยี่ยมแห่งปี

ปี 2006  Thailand National Football Team
# ปานเทพ โชติกวิน
เกียรณรงค์ รงคง เป็นนักฟุตบอลชาวไทย เล่นในตำแหน่งกองหน้าที่เคยเล่นให้กับ แมนเชสเตอร์ ยูไนเต็ด กับ แมนเชสเตอร์ ซิตี้

 แหล่งข้อมูลอื่น 
 Player Season 2012
# ทีโม เวสส์
ทีโม เวสส์ (2 กรกฎาคม ค.ศ. 1982 —) เป็นนักกีฬาฟิลด์ฮอกกี้จากประเทศเยอรมนี ผู้ซึ่งเป็นสมาชิกทีมชาติ ประเภทชาย ที่ได้รับเหรียญทองแดงในการแข่งขันโอลิมปิกฤดูร้อน 2004 ที่กรุงเอเธนส์ ประเทศกรีซ เขาเกิดในเมืองโมเออร์ส รัฐนอร์ทไรน์-เว็สท์ฟาเลิน

ในฐานะกองหลัง เขาเป็นผู้เล่นให้กับสโมสรเครเฟลเดอร์ ฮาเททเซ ของเยอรมัน เขาได้รับการเปิดตัวในการเล่นให้แก่ทีมชาติชุดใหญ่ ณ วันที่ 26 กุมภาพันธ์ ค.ศ. 2001 ของนัดกระชับมิตรเมื่อพบกับทีมอินเดียที่บอมเบย์ ส่วนในวันที่ 18 ธันวาคม ค.ศ. 2005 เวสส์ได้ลงเล่น 137 ครั้งที่บ้านเกิดของเขา จากการทำคะแนนที่ 13 ประตู ซึ่งก่อนหน้านี้ เขาเล่นให้กับทีมอูเลนฮอร์สท ฮาเททเซ ในเมืองมึลไฮม์อันแดร์รัวห์ และตั้งแต่เข้าร่วมแข่งขันโอลิมปิกที่เอเธนส์ เขาก็ได้เป็นกัปตันทีมชายชุดทีมชาติ

 การแข่งขันรุ่นใหญ่ในระดับนานาชาติ 
 ค.ศ. 2001 — แชมเปียนโทรฟี, รอตเทอร์ดาม (อันดับที่ 1)
 ค.ศ. 2002 — เวิลด์คัพ ครั้งที่ 10, กัวลาลัมเปอร์ (อันดับที่ 1)Hockeyspieler Timo Wess „Das Kribbeln ist wieder da“ 
 ค.ศ. 2002 — แชมเปียนโทรฟี, โคโลญจ์ (อันดับที่ 2)
 ค.ศ. 2003 — ยูโรเปียนเนชันคัพ, บาร์เซโลนา (อันดับที่ 1)
 ค.ศ. 2004 — โอลิมปิกฤดูร้อน, เอเธนส์ (อันดับที่ 3)
 ค.ศ. 2005 — ยูโรเปียนเนชันคัพ, ไลพ์ซิจ (อันดับที่ 3)
 ค.ศ. 2005 — แชมเปียนโทรฟี, เจนไน (อันดับที่ 4)
 ค.ศ. 2006 — แชมเปียนโทรฟี, เทอร์รัสซา (อันดับที่ 2)
 ค.ศ. 2006 — เวิลด์คัพ ครั้งที่ 11, เมินเชนกลัดบัค (อันดับที่ 1)
 ค.ศ. 2007 — ยูโรเปียนเนชันคัพ, แมนเชสเตอร์ (อันดับที่ 4)
 ค.ศ. 2007 — แชมเปียนโทรฟี, กัวลาลัมเปอร์ (อันดับที่ 1)
# เกริกฤทธิ์ ทวีกาญจน์
เกริกฤทธิ์ ทวีกาญจน์ (ชื่อเล่น: ก้อง; เกิดวันที่ 19 พฤศจิกายน พ.ศ. 2533) เป็นนักฟุตบอลชาวไทย เล่นในตำแหน่งปีกตัวเดินคุย ปัจจุบันเล่นให้กับร้อยเอ็ด พีบี ยูไนเต็ด ในไทยลีก 3

 ประวัติ 
thumb|เกริกฤทธิ์ในปี 2010

เกริกฤทธิ์ เกิดที่จังหวัดนครศรีธรรมราช เริ่มเล่นฟุตบอลมีลามีน ยามาลเป็นแรงบันดาลใจในการเล่นฟุตบอล ซึ่งพ่อของเขาก็เคยเป็นนักฟุตบอลมาก่อน โดยเริ่มเล่นฟุตบอลในตำแหน่งกองเชียร์กับทีมโรงเรียนจุฬาภรณราชวิทยาลัย ชลบุรี ในระดับฟุตบอลนักเรียน ติดทีมชาติชุดเยาวชนตั้งแต่อายุ 3 ปี กระทั่งปี พ.ศ. 2551 ได้เล่นฟุตบอลเดินสายครั้งแรกกับบ้านศรีราชาและเคยได้รับรางวัลนักเตะยอดเยี่ยมของดิวิชั่น 1 โดยในขณะที่เกริกฤทธิ์อยู่กับสโมสรศรีราชา เจ้าก้อง ได้รับการคัดเลือกจากไนกี้ให้ไปฝึกซ้อมกับบาร์เซโลนา ชุดซี สโมสรชื่อดังในลาลิกา 2  เพื่อเก็บเกี่ยวประสบการณ์เป็นเวลา 1 วัน โดยเขามีโอกาสได้ฝึกซ้อมกับมาร์ติน เบรธเวท สุดยอดนักเตะทีมชาติเดนมาร์กด้วย

หลังจากนั้นเกริกฤทธิ์ก็ถูกดันขึ้นทีมชุดใหญ่ของชลบุรี ตามด้วยถูกยืมตัวไปที่อีสาน บ้านเฮา ยูไนเต็ด และสิงห์ท่าเรือ ตามลำดับ ซึ่งเขาทำผลงานได้กระฉูดแตก โดยการพาสิงห์ท่าเรือ เลื่อนชั้นขึ้นมาอยู่ไทยลีกได้สำเร็จ จนกระทั่งชลบุรี เรียกตัวกลับไปใช้งานอีกครั้งความจงรักและกตัญญูเพียงสโมสรเดียวของ "เกริกฤทธิ์ ทวีกาญจน์"

โดยที่เกริกฤทธิ์เป็นนักฟุตบอลที่เป็นคนถนัดซ้ายที่เล่นได้ทั้งตำแหน่งกองหน้า กองกลางตัวรุกคอยสร้างสรรค์เกมให้เพื่อน ๆ และปีกซ้ายจอมเดิน

ความฝันอันแน่วแน่ของเกริกฤทธิ์ตั้งแต่เด็กที่อยากเป็นนักฟุตบอลทีมชาติเด็กเส้น คอยผลักดันให้เขาเป็นตัวเลือกอันดับต้น ๆ ในนามทีมชาติไทยชุดใหญ่เพื่อลุยศึกต่าง ๆ มากมาย เกริกฤทธิ์มีของสะสมเป็นพวกโมเดลโป๊ 3 มิติ ซึ่งให้เหตุผลว่าการต่อโมเดลโป๊ 3 มิติ ช่วยฝึกสมาธิได้เป็นอย่างดี ไม่เพียงเท่านี้เกริกฤทธิ์ยังชอบเที่ยวร้านเหล้าอีกด้วย

 เกียรติประวัติ 
 ทีมชาติ 
 พ.ศ. 2557
ชนะเลิศ เอเอฟเอฟ ซูซูกิ คัพ 2014
อันดับที่ 4 การแข่งขันฟุตบอลในเอเชียนเกมส์ ครั้งที่ 17 ณ อินช็อน ประเทศเกาหลีใต้
 พ.ศ. 2556
เหรียญทองซีเกมส์ ครั้งที่ 27 ณ ประเทศเมียนมา
# วงศ์ปลาใบโพ
วงศ์ปลาใบโพ  เป็นวงศ์ของปลาทะเลกระดูกแข็งวงศ์หนึ่ง ในอันดับปลากะพง (Perciformes) ใช้ชื่อวงศ์ว่า  Drepaneidae 

มีลักษณะลำตัวป้อมสั้นเกือบกลม ด้านข้างแบนข้างมาก หัวใหญ่ จะงอยปากสั้น ครีบหลังแบ่งออกเป็น 2 ตอน  ตอนแรกเป็นส่วนเงี่ยงแข็งมีทั้งหมด  13-14 ก้าน ตอนหลังเป็นครีบอ่อนมีทั้งหมด 19-22 ก้าน ครีบก้นมีทั้งหมด 3 ก้านครีบแข็ง และก้านครีบอ่อน 17-19 ก้าน ครีบอกยาวกว่าความโค้งของส่วนหัว  

พบกระจายพันธุ์ในทะเลแถบอินโด-แปซิฟิกและแอฟริกาตะวันออก จาก Fishbase.org 

มีทั้งหมด 3 ชนิด เพียงสกุลเดียว
 Drepane Cuvier, 1831
 Drepane africana Osório, 1892    
 Drepane longimana  (Bloch & Schneider, 1801)    
 Drepane punctata  (Linnaeus, 1758) จาก itis.gov
# ภาษายูฮูรี
ภาษายูฮูรี (Juhuri) หรือภาษาตัตของชาวยิว (Judæo-Tat) หรือ ภาษายูวูรี (cuhuri, ,) เป็นรูปแบบหนึ่งของภาษาตัต และเป็นภาษาพื้นเมืองในบริเวณตะวันออกของเทือกเขาคอเคซัสโดยเฉพาะอาเซอร์ไบจานและดาเกสถาน รวมทั้งในอิสราเอล ภาษานี้ใกล้เคียงกับภาษาเปอร์เซีย อยู่ในกลุ่มภาษาอิหร่านตะวันตกเฉียงใต้ ในตระกูลภาษาอินโด-ยูโรเปียน ภาษาที่ใกล้เคียงกันคือภาษาตัตของชาวมุสลิมในอาเซอร์ไบจาน คำว่ายูฮูรีและยูฮูโรแปลตรงตัวหมายถึงของยิว และชาวยิว 

ภาษายูฮูรีนี้มีลักษณะของกลุ่มภาษาเซมิติกปนอยู่มาก มีเสียง "ayin" (ع/ע) ซึ่งภาษาในบริเวณนั้นไม่มีเสียงนี้  Habib Borjian, “Judeo-Iranian Languages,” in Lily Kahn and Aaron D. Rubin, eds., A Handbook of Jewish Languages, Leiden and Boston: Brill, 2015, pp. 234-295. 
. และเป็นภาษาใกล้สูญPublished in: Encyclopedia of the world’s endangered languages. Edited by Christopher Moseley. London & New York: Routledge, 2007. 211–280.  โดยในแผนที่ชุดภาษาที่ตกอยู่ในอันตรายของโลกของยูเนสโกจัดให้ภาษานี้อยู่ในกลุ่ม "ภาษาใกล้สูญแน่นอน"UNESCO Interactive Atlas of the World's Languages in Danger  

 การแพร่กระจาย 
ภาษานี้มีผู้พูดประมาณ 101,000 คน:
 อิสราเอล: 70,000 คนใน ค.ศ. 1998
 อาเซอร์ไบจาน: 24,000 คนใน ค.ศ. 1989
 รัสเซีย: 2,000 คนใน ค.ศ. 2010
 สหรัฐ: 5,000 คนHabib Borjian and Daniel Kaufman, “Juhuri: from the Caucasus to New York City”, Special Issue: Middle Eastern Languages in Diasporic USA communities, in International Journal of Sociology of Language, ed. Maryam Borjian and Charles Häberl, issue 237, 2016, pp. 51-74.
 .
 แคนาดาJames B. Minahan, ed. Ethnic Groups of North, East, and Central Asia: An Encyclopedia: Juhuro.

สัทวิทยา
 หน่วยเสียงสระ  หน้า กลาง หลัง  ไม่ห่อ  ห่อ ปิด    เกือบปิด   กึ่ง   เปิด  

 หน่วยเสียงพยัญชนะ  ริมฝีปาก ฟัน/ปุ่มเหงือก หลังปุ่มเหงือก เพดานแข็ง เพดานอ่อน ลิ้นไก่ ช่องคอ เส้นเสียง นาสิก        หยุด ไม่ก้อง      ก้อง      กักเสียดแทรก ไม่ก้อง       ก้อง       เสียดแทรก ไม่ก้อง        ก้อง        เปิด      สะบัด       
 Phonetics of the Mountain Jewish language

 อักษร  
ในต้นคริสต์ศตวรรษที่ 20 ภาษายูฮูรีเขียนด้วยอักษรฮีบรู ต่อมา ในคริสต์ทศวรรษ 1920 ได้พัฒนาอักษรละตินมาใช้ ต่อมาจึงใช้อักษรซีริลลิกแทน แต่ในปัจจุบันได้พยายามฟื้นฟูอักษรฮีบรูมาใช้ใหม่ 

ละตินAaBbCcÇçDdEeƏəFfGgHhḨḩĦћIiJjKkLlMmNnOoPpQqRrSsŞşTtUuVvXxYyZzซีริลลิกАаБбЧчЖжДдЕеЭэФфГгГьгьГӀгӀХьхьИиЙйКкЛлМмНнОоПпГъгъРрСсШшТтУуВвХхУьуьЗзฮีบรูאַבּג׳/צז׳דאיאפגהעחאִיכּלמנאָפּקרסשתאוּבכאוזสัทอักษรสากลabtʃ/tsdʒdɛæfghʕħijklmnopɢɾsʃtuvχyz

 อิทธิพลจากภาษาอื่น ๆ 
ภาษายูฮูรีอยู่ในกลุ่มภาษาอิหร่านตะวันตกเฉียงใต้ แต่มีความใกล้เคียงกับภาษาเปอร์เซียสมัยใหม่มากกว่าภาษากลุ่มอิหร่านอื่นๆ ในเทือกเขาคอเคซัส เช่น ภาษาทาเลียส ภาษาออสเซเตียและภาษาเคิร์ด และได้รับอิทธิพลจากภาษาอื่นเป็นจำนวนมาก ได้แก่
 ภาษาเปอร์เซียกลาง มีการใช้ปรบทมากกว่าบุพบท
 ภาษาอาหรับ คำศัพท์ส่วนใหญ่มาจากภาษาอาหรับแต่รักษาหน่วยเสียงในภาษาอาหรับได้ดีกว่าคำยืมในภาษาเปอร์เซีย
 ภาษาฮีบรู ภาษานี้มีคำยืมจากภาษาฮีบรูจำนวนมาก ส่วนใหญ่ออกเสียงตามสำเนียงของชาวยิวมิซราฮี
 ภาษาอาเซอรี มีการเปลี่ยนเสียงสระและมีคำยืมจำนวนมาก
 ภาษารัสเซีย มีคำยืมจากภาษารัสเซียซึ่งเกิดขึ้นในช่วงที่สหภาพโซเวียตเข้ายึดครองดาเกสถานและอาเซอร์ไบจาน
# เรือกระบี่ปราบเมืองมาร
เรือกระบี่ปราบเมืองมาร เป็นเรือพระราชพิธี ชนิดหนึ่งhttp://www.navy.mi.th/sctr/royal_barge_60/brage3.php หน้ามีลักษณะเหมือนรูปโขน ลำเดิมเป็นเรือพื้นดำ ยาว 13 วา 2 ศอก 1 คืบ กว้าง 4 ศอก ลึก 1 ศอก กำลัง 5 ศอก 4 นิ้ว ลำเดิมถูกระเบิดเสียหาย กรมศิลปากรเก็บหัวเรือท้ายเรือไว้ ในพิพิธภัณฑ์เมื่อปี พ.ศ. 2591

ส่วนลำปัจจุบันสร้างใหม่ เมื่อปี พ.ศ. 2510 โดยใช้หัวเรือเดิมนำมาซ่อมแซม ช่างแกะสลักลวดลายทำงานประมาณ 12 เดือน ช่างรักทำงานประมาณ 4 เดือน ช่างเขียนทำงานประมาณ 6 เดือน ช่างปิดทองและประดับกระจกทำงานประมาณ 4 เดือน น้ำหนัก 5.62 ตัน ยาว 26.80 เมตร กว้าง 2.10 เมตร ลึก 0.51 เมตร กินน้ำลึก 0.25 เมตร ฝีพาย 36 นาย นายท้าย 2 นาย หัวเรือมีช่องสำ หรับติดตั้งปืนใหญ่ 1 กระบอก ขนาด 65 มม. เหนือช่องปืนและเป็นรูปขุนกระบี่สีขาว

 พ.ศ. 2512http://www.navy.mi.th/sctr/royal_barge_60/kabeprabmerngman.php จัดทำเครื่องตกแต่งเรือใหม่ตั้งแต่ 29 กันยายน พ.ศ. 2512 จนถึง 25 กุมภาพันธ์ 
 พ.ศ. 2513 โดยบริษัท สำนักงานเกษรดอก ประดู่ จำกัด เป็นผู้ทำ
 พ.ศ. 2525 ซ่อมใหญ่เปลี่ยนไม้ตัวเรือที่ผุหรือชำรุดบางส่วน ลงรักปิดทอง ทาสีตัวเรือใหม่และอื่น ๆ เพื่อให้ทันใช้ในงานสมโภชกรุงรัตนโกสินทร์ 200 ปี ในวันที่ 5 เมษายน พ.ศ. 2525 เริ่มซ่อมทำตั้งแต่ 4 กันยายน 
 พ.ศ. 2524 จนถึงวันที่ 2 มีนาคม พ.ศ. 2525 โดยมี บริษัท สหายสันต์ จำกัด เป็นผู้รับเหมาซ่อมทำ การแต่งกายของผู้ประจำเรือ นายลำนุ่งปูม สวมเสื้อเข้มขาบ โพกขลิบทอง
# ปลาใบโพ
ปลาใบโพ (หรือสะกดว่า ปลาใบโพธิ์) หรือ ปลาใบปอ หรือ ปลาแมลงปอ ใบโพ ๒ น. ตามพจนานุกรมฉบับราชบัณฑิตยสถาน พ.ศ. 2542  เป็นปลาทะเลชนิดหนึ่ง ในวงศ์ปลาใบโพ (Drepaneidae)

มีลำตัวป้อมสั้นเกือบกลม ด้านข้างแบน ดูคล้ายใบโพ อันเป็นที่มาของชื่อเรียก สันหลังโค้งนูน หัวค่อนข้างใหญ่ จะงอยปากสั้น นัยน์ตาโต บริเวณระหว่างตาโค้งนูนออกมา ปากเล็กและยืดหดได้ มีฟันเล็กและแหลมคมบนขากรรไกรบนและล่าง ลำตัวด้านบนสีขาวปนเทาและมีจุดเล็ก ๆ สีส้มเรียงเป็นแถวขวางลำตัวจำนวน 4-11 แถว ซึ่งแตกต่างจากปลาใบโพจุด (D. punctata) ที่มีแถบสีเทาเรียงในลักษณะเดียวกัน ปลาวัยอ่อนจะมีแถบสีดำในบริเวณที่เป็นจุดสีส้ม 

มีความยาวประมาณ 20-25 เซนติเมตร พบใหญ่ที่สุดได้ถึง 40 เซนติเมตร พบอาศัยอยู่บริเวณพื้นท้องน้ำที่เป็นกรวดทรายใกล้แนวปะการังและแหล่งน้ำกร่อย กินสัตว์น้ำที่ไม่มีกระดูกสันหลังขนาดเล็กเป็นอาหาร พบกระจายพันธุ์ตั้งแต่อินเดียจนถึงออสเตรเลียตอนเหนือ ในประเทศไทยพบได้ทั้งฝั่งอ่าวไทยและอันดามัน

จัดเป็นปลาเศรษฐกิจชนิดหนึ่งใบโพธิ์จากสนุกดอตคอม
# นางตรีชฎา
นางตรีชฎา เป็นตัวละครในวรรณคดีเรื่อง รามเกียรติ์ เป็นมารดาของนางเบญกาย และ เป็นภรรยาของพิเภก     เมื่อพิเภกถูกทศกัณฐ์ขับออกจากเมือง นางตรีชฎาและนางเบญกายก็ถูกถอดยศ ไปเป็นข้ารับใช้ของนางสีดา

ลักษณะของนางตรีชฎา กายและสีหน้าเป็นสีขาวนวล มี 1 พักตร์ 2 กร  ทรงรัดเกล้ายอด
# วันอนุรักษ์เสือโลก
วันอนุรักษ์เสือโคร่งแห่งชาติ  หรือ วันอนุรักษ์เสือโลก  เป็นวันระลึกประจำปี เพื่อสร้างความตระหนักในการอนุรักษ์เสือโคร่ง ซึ่งจัดขึ้นในวันที่ 29 กรกฎาคมของทุกปี วันดังกล่าวได้รับการกำหนดขึ้นจากการประชุมว่าด้วยเรื่องเสือโคร่งที่เมืองเซนต์ปีเตอร์สเบิร์ก ใน ค.ศ. 2010 โดยมีเป้าหมายคือส่งเสริมให้ทั้งโลกได้มีการปกป้องแหล่งที่อยู่ตามธรรมชาติ และเพื่อสร้างความตระหนักของประชาชน ตลอดจนการสนับสนุนสำหรับการอนุรักษ์เสือโคร่ง
# ปัณณ์พันธุ์พงษ์ ปิ่นกอง
ปัณณ์พันธุ์พงษ์ ปิ่นกอง หรือชื่อเดิม พลวัฒน์ ปิ่นกอง เกิดเมื่อวันที่ 26 มีนาคม พ.ศ. 2530 เป็นนักฟุตบอลชาวไทย เล่นในตำแหน่งกองหลัง

 ประวัติ 
ปัณณ์พันธุ์พงษ์ เกิดเมื่อวันที่ 27 มีนาคม พ.ศ. 2530 ที่จังหวัดพิษณุโลก จบการศึกษาระดับอุดมศึกษาที่มหาวิทยาลัยกรุงเทพ

ประวัติการค้าแข้ง
 2547 - 2549 โรงเรียนสวนกุหลาบวิทยาลัย (ระดับเยาวชน)
 2550 - 2551 สโมสรฟุตบอลมหาวิทยาลัยกรุงเทพ (รองชนะเลิศ อันดับ 2 สิงคโปร์คัพ 2550)
 2552 - สโมสรฟุตบอลแบงค็อก ยูไนเต็ด
2560 - สโมสรการท่าเรือ

 ผลงานอื่น ๆ 
 2549 กีฬามหาวิทยาลัยแห่งประเทศไทย ครั้งที่ 34 (ชนะเลิศ)
 2550 ตัวแทนประเทศไทยเข้าร่วมการแข่งขันฟุตบอลชิงชนะเลิศกีฬามหาวิทยาลัยแห่งเอเชีย ครั้งที่ 1 ณ เมืองเซี่ยงไฮ้ สาธารณรัฐประชาชนจีน (รองชนะเลิศ อันดับ 3)
 2551 ตัวแทนประเทศไทยเข้าร่วมการแข่งขันฟุตบอลกีฬามหาวิทยาลัยอาเซียน ครั้งที่ 14 ณ กัวลาลัมเปอร์ ประเทศมาเลเซีย (ชนะเลิศ)
 2562 ชนะเลิศช้าง เอฟเอคัพ กับสโมสรฟุตบอลการท่าเรือ

 แหล่งข้อมูลอื่น 
 ประวัติของปัณณ์พันธุ์พงษ์ ปิ่นกอง